recursal/SuperWikiNEXT-32B huggingface dataset:
**போலு மாகாணம்** (*Bolu Province*, துருக்கியம்: Bolu ili ) என்பது வடமேற்கு துருக்கியில் உள்ள ஒரு மாகாணம் ஆகும். இந்த மாகாணமானது நாட்டின் தலைநகரான அங்காராவுக்கும் நாட்டின் மிகப்பெரிய நகரமான இசுதான்புல்லுக்கும் இடையிலான ஒரு முக்கியமான பகுதியாக உள்ளது. இந்த மாகாணமானது 7,410 கிமீ², பரப்பளவைக் கொண்டுள்ளது, மற்றும் இதன் மக்கள் தொகை 271,208 ஆகும். [  ]

இது ஒரு நீண்ட வரலாற்றைக் கொண்ட பொலு நகரத்தை மையமாகக் கொண்ட மாகாணமாகும். இது கண்ணைக்கவரும் காடுகள் நிறைந்த மலை மாவட்டத்தைக் கொண்டது.

இங்கு சிறிய அளவிலான வேளாண் நிலங்களும், ஏராளமான காடுகளும் உள்ளன. இங்கு நல்ல பாலாடைக்கட்டி மற்றும் பாலேடு, பால் உற்பத்தி உள்ளிட்ட சில பால் பண்ணை தொழில்கள் உள்ளன. இவற்றில் பெரும்பாலானவை உள்ளுரிலேயே விற்கப்பட்டு நுகரப்படுகின்றன. குறிப்பாக போலுவில் பெருமளவு போக்குவரத்து சார்ந்த வர்த்தகம் உள்ளது. காரணம் இசுதான்புல் - அங்காரா நெடுஞ்சாலையில் போலு மலை முக்கிய நிலப்பரப்பு ஆகும். 2007 ஆண்டு போலு மலை சுரங்கம் திறக்கப்படும்வரை, பெரும்பாலான பயணிகள் உணவு மற்றும் ஓய்வுக்காக இங்கு நின்று சென்றனர். போலுவுக்கு உயர்தர உணவு வகைகளின் நீண்ட பாரம்பரியம் உள்ளது. வருடாந்திர சமையல் போட்டிகள் மெங்கனில் நடத்தப்படுகின்றன.

நிலவியல்
--------

போலு ஆறு ( *போலி சு* ) மற்றும் கோகா ஆறு ஆகியவை இந்த மாகாணத்தில் பாய்கின்றன.

மாகாணத்தில் காடுகள், ஏரிகள் மற்றும் மலைகள், மூன்று வகை மான் இனங்கள் உள்ளிட்ட வனவிலங்குகள் நிறைந்துள்ளன. மற்றும் வார இறுதியில் விடுமுறை நாட்களில் வனநடை மற்றும் மலை ஏற்றம் செய்பவர்கள் மத்தியியல் இம்மாகாணம் பிரபலமாக உள்ளது.

மாகாணத்தின் சில பகுதிகள் நிலநடுக்கத்துக்கு ஆளாகின்றன.

வரலாறு
------

போலு முதன்முதலில் எப்போது நிறுவப்பட்டது என்பது நிச்சயமாகத் தெரியவில்லை. சுமார் 100,000 ஆண்டுகள் பழமையான சில தொல்பொருள்கள் இப்பகுதியியல் கண்டுபிடிக்கப்பட்டுள்ளன. அவை இப்பகுதியில் வசித்தத மக்களின் பழமையைக் காட்டுகின்றன.

இப்போது போலு மாகாணத்தில் உள்ள பகுதிகளானது கிழக்கு பித்தினியா மற்றும் தென்மேற்கு பாப்லகோனியாவில் இருந்தவை என இருந்தன. இப்பகுதியானது முன்பு பித்தினிய என்று அழைக்கப்பட்ட காரணமான பித்தினியா நகரமானது இக்காலத்திய போலு நகரம் ஆகும். பொ.ச.மு. 375 வாக்கில், பித்தினியா பாரசீகத்திடமிருந்து சுதந்திரம் பெற்றது, பின்னர் அரசர் பாஸ் இதை கைப்பற்ற பேரரசர் அலெக்சாந்தர் எடுத்த முயற்சியை தோற்கடித்தார். கி.மு. 88 வரை பஃப்லாகோனியாவின் சில பகுதிகளைக் கொண்ட பித்தினியன் பகுதி சொந்த ராஜ்ஜியத்தைக் கொண்டதாக இருந்தது. ஆனால் பொன்டஸ் இராச்சியத்தின் மன்னராக போன்டஸின் ஆறாவது மித்ரிடேட்ஸ் வந்தபோது இப்குதியை அவரது ஆட்சியியன்கீழ் கொண்டுவந்தார். உரோமைப் பேரரசு உதவியுடன் கடைசி பித்தினிய மன்னர், நான்காம் நிக்கோமெடிஸ் தனது சிம்மாசனத்தை மீண்டும் பெற்றார், ஆனால் அவரது மரணத்துக்குப் பிறகு இராச்சியமானது ரோமுக்கு வழங்கப்பட்டது. இது மூன்றாம் மித்ரிடாடிக் யுத்தத்திற்கும், பொன்டஸின் வீழ்ச்சிக்கும் வழிவகுத்தது, இப்பகுதி ரோமானியப் பேரரசில் இணைக்கப்பட்டது, இது ஒரு மாகாணமாக பப்ளகோனியாவில் பித்தினியாவுடன் இணைந்து இருந்தது. பைசாந்தியப் பேரரசின் கீழ், போலு பகுதி மேற்கு பித்தினியாவிலிருந்து சாகர்யா நதிப்பகுதியைக் கொண்டு பிரிக்கப்பட்டது. இது மேற்கு பித்தினியா என்ற பெயரைப் பெற்றது. சாகர்யா இன்னும் மாகாணத்தின் தெற்கு மற்றும் மேற்கு எல்லையாக உள்ளது.

மேற்கோள்கள்
-----------

1. ↑  Memnon, *History of Heracleia*, 12
**பயம்** (ஆங்கிலம் : Fear), (மலையாளம் : ഭയാനകം) இது 2018 ஆம் ஆண்டு வெளியான ஒரு மலையாள மொழி திரைப்படம் ஆகும். இப்படத்தின் இயக்குனர் ஜெயராஜ் ஆகும். இப்படத்தில் முக்கிய கதாபாத்திரத்தில் ரென்சி என்பவரும், ஆஷா சரத் என்பவரும் நடித்துள்ளார்கள். இப்படத்தின் கதை சிவசங்கரன் என்பவரால் 1978 ஆம் ஆண்டு எழுதப்பட்ட மலையாள காப்பியமான கயர் (Kayar) என்பதிலிருந்து எடுக்கப்பட்டதாகும்.

கதை
---

கேரளா மாநிலத்தின் கடலோர தாழ்வான பகுதியான குட்டநாடு என்ற இடத்தில் கதைக்களம் துவங்குகிறது. முதலாம் உலகப் போரில் பங்கெடுத்து 21 ஆண்டுகள் கழித்து தன் ஒரு கால் முடமானவரான, தற்சமயம் குட்டநாட்டில் தபால்காரராக வருகிறார் முன்னால் ராணுவ வீரர் ஒருவர். அவருக்கு தங்க வீடு கொடுக்கும் அவ்வூர் பெண்மணியின் பையன்கள் இருவரும் ராணுவத்தில் பணிகிறார்கள். இவர் அங்கு வேலைக்கு வந்த நேரம் இரண்டாம உலக போர் துவங்குகிறது. வருமையின் காரணமாகவும், ஆங்கிலேயர்களின் கட்டாயத்திற்காகவும் தங்களின் பையன்களை அவ்வூர் மக்கள் ராணுவத்திற்கு அனுப்புகிறார்கள். முதலில் தங்களின் குழந்தைகள் அனுப்பும் பணத்தை வாங்கும் பெற்றோர் சந்தோசப்படுகிறார்கள். போக போக போரின் காரணமாக ஒவ்வொருவரின் ஆண் பிள்ளைகளும் மரண செய்தி தந்தி மூலியமாக வருவதைக் கொடுக்க செல்லும் தபால்காரரை ஊர் பொதுமக்கள் வெறுக்க ஆரம்பித்துவிடுகிறாகள். ஒரு கட்டத்தில் தபால்காரருக்கு வீடு கொடுக்கும் பெண்ணின் பையன்களும் போரில் மரணமடைய அதை அப்பெண்ணிடம் சொல்ல முடியாமல் தவிக்கிறார். இனி அவர்களின் குழந்தைகள் மரணமடைந்ததைச் சொல்லவேண்டாம் என்று முடிவெடுக்கும் தபால்காரர் பலபேருக்கு வரும் தந்தி தாள்களை சிறிய பேப்பர் கப்பல்களாக செய்து தண்ணீரில் மிதக்க விடுகிறார்.

பரிசு
-----

இத்திரைப்படம் தேசிய திரைப்பட விருதுகள், சிறந்த திரைக்கதை மற்றும் சிறந்த ஒளிப்பதிவு ஆகிய மூன்று பரிசுகளைப் பெற்றுள்ளது.

மேற்கோள்கள்
-----------

1. ↑  P.K. Ajith Kumar (14 April 2018). "Jayaraj basking in hat-trick glory". *தி இந்து*. Retrieved 15 April 2018.
2. ↑  "Kerala State Awards: The master composer is rewarded... after 50 years!". *தி நியூ இந்தியன் எக்சுபிரசு*. 9 March 2018. Retrieved 15 April 2018.
3. ↑  Deepa Soman (8 March 2018). "I have never bothered much about awards: M K Arjunan, Best composer (Bhayanakam)". *தி டைம்ஸ் ஆஃப் இந்தியா*. Retrieved 15 April 2018.
**சுதா சந்திரன்** (பிறப்பு: செப்டம்பர் 27, 1965) ஒரு இந்திய பரதநாட்டியக் கலைஞர் மற்றும் நடிகை ஆவார்.

இந்திய மொழி திரைப்படங்களிலும், சின்னத் திரை தொடர்களிலும் இவர் நடித்துள்ளார்.

மும்பையிலுள்ள மித்பாய் கல்லூரியில் பி.ஏ. பட்டப்படிப்பையும், அதன் பிறகு எம்.ஏ. பொருளியல் படிப்பையும் முடித்து பட்டம் பெற்றார்.

1981-ம் ஆண்டு புனித யாத்திரை மேற்கொண்டபோது இவர் பயணம் செய்த வாகனம் திருச்சிராப்பள்ளி அருகே விபத்துக்குள்ளானது. காயமடைந்த சுதா சந்திரனின் வலது காலின் ஒரு பகுதி அறுவை சிகிச்சையின் மூலம் நீக்கம் செய்யப்பட வேண்டியிருந்தது. இருப்பினும் அவர் நடனக் கலையை கைவிடவில்லை. விபத்தைத் தொடர்ந்து காலினை இழந்த பின், ஜெய்பூர் செயற்கைக் காலை பொருத்திய பிறகு இவர் தொடர்ந்து நடன நிகழ்ச்சிகளில் பங்கேற்று வருகிறார். ஐரோப்பா, கனடா, மத்திய கிழக்கு ஆசிய நாடுகளில் நடன நிகழ்ச்சிகளை நடத்தியுள்ளார். உலகின் பல்வேறு நகரங்களுக்கு சென்று வந்திருந்தாலும் தன்னை கவர்ந்த அமைதியான நகரம் சென்னை என்றார் சுதா சந்திரன். ().

திரைப்படத் துறையில் சுதா சந்திரன்
---------------------------------

1984-ம் ஆண்டு வெளி வந்த மயூரி என்ற தெலுங்கு திரைப்படத்தில் கதாநாயகியாக நடித்துள்ளார். 1986-ம் ஆண்டு இந்த திரைப்படம் நாச்செ மயூரி என்ற பெயரில் இந்தி மொழியில் ரீ மேக் செய்யப்பட்டது. மயூரி திரைப்படத்திற்காக 1986-ம் ஆண்டு தேசிய திரைப்பட விருதுகளில் சிறப்பு ஜூரி விருதை பெற்றுள்ளார்.

தமிழில் 1986 ஆம் ஆண்டு வெளியான சர்வம் சக்திமயம் என்ற திரைப்படத்தில் கதாநாயகியாக நடித்தார். விஷால் நடித்த சத்யம் மற்றும் ஆதிபகவன் உட்பட பல்வேறு படங்களில் நடித்துள்ளார். இது தவிர பல்வேறு சின்னத் திரை தொடர்களிலும் நடித்துள்ளார். இவர் இந்தியில் புகழ்பெற்ற நாகின் என்ற தொடரில் யாமினி என்ற கதாபாத்திரத்தில் நடித்துள்ளார்.

மேற்கோள்கள்
-----------

1. ↑  "அமைதியான அழகிய சென்னை நகரம்". 2012-11-08 அன்று மூலம் பரணிடப்பட்டது. 2013-01-31 அன்று பார்க்கப்பட்டது.
**பயனெறிமுறைக் கோட்பாடு** அல்லது **பயனோக்கு கோட்பாடு** (*Utilitarianism*) என்பது ஒரு செயலின் ஒழுக்க மதிப்பு அதன் ஒட்டுமொத்த பயனுடைமையைப் பொருத்தே அமைகிறது என்ற அடிப்படையிலான மெய்யியல் கோட்பாடு ஆகும். இது ஒரு வகையான விளைவுநெறிமுறைக் கோட்பாடு ஆகும். இக்கோட்பாட்டின்படி *பயனுடைமை* என்பது பெருக்கப்பட வேண்டிய அடிப்படைப் பண்டமாகக் கருதப்படுகிறது. எது பயனுடைமை என்பதில் இக்கோட்பாட்டாளர்கள் வெவ்வேறு கருத்துக்களைக் கொண்டுள்ளனர். மகிழ்ச்சி மற்றும் இன்ப நலம் என்பதே நற்பயன் என்பது ஒரு சாராரின் எண்ணம். பீட்டர் சிங்கர் போன்ற விருப்பச்சார்பு பயனோக்காளர்கள் எது நற்பயன் என்பது கோட்பாட்டைப் பின்பற்றுபவர்களின் இயல்பான விருப்பத்தைப் பொருத்த வரையப்படுகிறது என்று கருதுகின்றனர். அதேபோல் பொதுவாக மக்கள் நலனை மையப்படுத்தியே நற்பயன் வரையறுக்கப்பட்டாலும் ஒட்டுமொத்த பயன் என்கிற பொழுது மாக்களையும் உட்படுத்தி புலனுணர்வு பெற்ற அனைத்து மெய்ம்மைகளின் நலனும் கருதப்பட வேண்டும் என்று ஒரு சாரார் எண்ணுகின்றனர்.

வரலாறு
------

எபிகியூரசின் பளிங்கு உருவச்சிலை
மேற்கத்திய மெய்யியல் வரலாற்றில் இக்கோட்பாட்டின் துவக்கங்கள் எபிகியூரஸ் என்ற கிரேக்க மெய்யியல் அறிஞரின் கருத்துக்களில் உள்ளதாகக் கருதப்படுகிறது. இருப்பினும் ஒரு கருதுமுறையாக, இதைத் துவக்கத்தில் ஜெரமி பெந்தாம்தான் வளர்த்தெடுத்ததாக ஏற்றுக் கொள்ளப்படுகிறது. அவரைப் பொருத்தமட்டில் வலியும் மகிழ்வுமே உலகில் அனைத்திலும் உள்ளார்ந்த மதிப்புடையவைகள் ஆவன. இத்தற்கோளிலிருந்து அவர் பயனுடைமையை வரையறுக்க விழைந்தார். அதன்படி மிகக்கூடுதலான நபர்களுக்கு மிகுதியான மகிழ்ச்சியை எது தருகிறதோ அதுவே பயன்தரும் பண்டமெனக் கொண்டார். பிற்பாடு இது இருவேறு திக்குகளில் இட்டுச்செல்லவல்ல வரையறை என்றுணர்ந்து "பெருமகிழ்ச்சிக் கோட்பாடு" என தனது கோட்பாட்டைத் திருத்திக் கொண்டார்.

குறிப்புகளும் மேற்கோள்களும்
---------------------------

1. ↑  Rosen, Frederick (2003). *Classical Utilitarianism from Hume to Mill*. Routledge, pg. 28. ISBN 0-415-22094-7 "It was Hume and Bentham who then reasserted most strongly the Epicurean doctrine concerning utility as the basis of justice."
ஹர்ஷ் வர்தன், ஹர்ஷவர்தனர் ஆகியோருடன் குழப்பிக் கொள்ள வேண்டாம்.

**ஹர்ஷவர்தன் ராணே** (**Harshvardhan Rane**, பிறப்பு: டிசம்பர் 16, 1983), தமிழ், தெலுங்கு மொழித் திரையுலக நடிகர் ஆவார். இவர் துள்ளி எழுந்தது காதல், நா இஷ்டம், நீ எங்கே என் அன்பே போன்ற திரைப்படங்களில் நடித்துள்ளார்.

திரைப்பட வாழ்க்கை
-----------------

2008ஆம் ஆண்டு சப் தொலைக்காட்சியில் ஒளிப்பரப்பான **லெப்ட் ரைட் லெப்ட்** என்ற தொடரின் 2ஆம் பாகத்தில் **ரம்மி கவுர்** என்ற கதாபாத்திரத்தில் நடித்தார். அதை தொடர்ந்து பல விளம்பரங்களிலும் நடித்துள்ளார்.

2010ஆம் ஆண்டு தகிட தகிட என்ற தெலுங்கு திரைப்படத்தில் நடித்தார். இந்த திரைப்படத்தில் அக்கினேனி நாகார்ஜுனா, அனுசுக்கா செட்டி, பூமிகா சாவ்லா குணச்சித்திர வேடங்களில் நடித்தனர். இந்த திரைப்படம் தமிழ் மொழியில் துள்ளி எழுந்தது காதல் என்ற பெயரில் மொழிமாற்றம் செய்யப்பட்டு வெளியானது.

2012ஆம் ஆண்டு **அவுனு** என்ற திரைப்படத்தில் நடிகை பூர்ணாவுடன் ஜோடியாக நடித்தார். இதே ஆண்டில் ராணா டக்குபாதி, ஜெனிலியா ஆகியோர் முன்னணி வேடத்தில் நடித்த **நா இஷ்டம்** என்ற திரைப்படத்தில் **கிஷோர்** என்ற கதாபாத்திரத்தில் நடித்தார். அதை தொடர்ந்து 2013ஆம் ஆண்டு **பிரேமா இஷ்க் காதல்** என்ற திரைப்படத்தில் நடித்துள்ளார்.

2014ஆம் நடிகை வித்யா பாலன் நடித்த கஹானி என்ற ஹிந்தி மொழித் திரைப்படத்தின் தமிழ், தெலுங்கு பதிப்புகளில் நயன்தாராவுடன் ஜோடியாக நடித்துள்ளார். அதை தொடர்ந்து கீதாஞ்சலி, மாயா, பிரதர் ஒப் பொம்மாலி போன்ற திரைப்படங்களில் நடித்துள்ளார்.

திரைப்படங்கள்
-------------

| ஆண்டு | தலைப்பு | பாத்திரத்தில் | குறிப்புகள் |
| --- | --- | --- | --- |
| 2010 | துள்ளி எழுந்தது காதல் | ஸ்ரீதர் (ஸ்ரீ) |  |
| 2012 | அவுனு | ஹர்ஷா |  |
| 2012 | நா இஷ்டம் | கிஷோர் |  |
| 2013 | பிரேமா, இஷ்க், காதல் | ரந்தீர் / ராண்டி |  |
| 2014 | நீ எங்கே என் அன்பே |  |  |
| 2014 | கீதாஞ்சலி | குணச்சித்திர வேடம் |  |
| 2014 | மாயா | சித்தார்த் வர்மா |  |
| 2014 | பிரதர் ஒப் போம்மளி | ஹர்ஷா |  |

சின்னத்திரை
-----------

| ஆண்டு | தலைப்பு | பாத்திரத்தில் | சேனல் |
| --- | --- | --- | --- |
| 2008 | லேப்ட் ரைட் லேப்ட் | ரம்மி கவுர் | சப் தொலைக்காட்சி |

மேற்கோள்கள்
-----------

1. ↑  "Interview With Harshavardhan Rane". Business Of Tollywood. July 1, 2013. 2014-05-25 அன்று மூலம் பரணிடப்பட்டது. 2014-05-25 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Harshvardhan Rane
* Harshvarshan Rane, website
**வஸ்தோக் 6** என்பது மனித விண்வெளிப் பறப்புத் திட்டம் ஒன்றில் பயணம் செய்த முதல் பெண் விண்வெளிவீரர் என்ற பெருமையை வலன்டீனா தெரஸ்கோவா என்னும் சோவியத் பெண்ணுக்கு வழங்கிய விண்வெளித் திட்டம் ஆகும். விண்வெளிப் பறப்பில் பெண்களின் உடலில் ஏற்படும் மாற்றங்கள் பற்றிய தரவுகள் சேகரிக்கப்பட்டன. முன்னைய வஸ்தோக் திட்டங்களில் பயணம் செய்த விண்வெளி வீரர்களைப்போலவே வலன்டீனாவும் பறப்புப் பதிவுகளை வைத்திருந்துடன், நிழற்படங்களையும் பிடித்துடன், கலத்தையும் நேரடியாக இயக்கினார். இவர் வெண்வெளியில் இருந்து எடுத்த அடிவானத்தின் நிழற்படங்கள் வளிமண்டலத்தில் ஏரோசோல் படலங்கள் இருப்பதைக் கண்டறியப் பின்னர் பயன்பட்டது. வஸ்தோக் 5 உடன் இணைத்திட்டமாக உருவாக்கப்பட்ட இது உருவாக்கப்பட்டபோது, இரண்டு கலங்களிலுமே பெண்களையே ஏற்றிச் செல்ல முடிவாகியிருந்தது. எனினும் பின்னர் வேறு காரணங்களுக்காக இந்த முடிவு கைவிடப்பட்டது. வஸ்தோக் 6 திட்டமே வஸ்தோக் 3கேஏ விண்கலத்தின் கடைசிப் பறப்பு ஆகும்.

பயணக்குழு
---------

* வலன்டீனா தெரஸ்கோவா

### பின்புலக்குழு

* இரினா சொலொவ்யோவா

### Reserve பயணக்குழு

* வலன்டீனா பொனோமர்யோவா


| * பா
* உ
* தொ
வஸ்தோக் திட்டம் |
| --- |
| ஆளிலாதவை: | ஸ்புட்னிக் 4, ஸ்புட்னிக் 5, ஸ்புட்னிக் 6, ஸ்புட்னிக் 9, ஸ்புட்னிக் 10 |  |
| ஆளேற்றியவை: | வஸ்தோக் 1, வஸ்தோக் 2, வஸ்தோக் 3, வஸ்தோக் 4, வஸ்தோக் 5, வஸ்தோக் 6 |
| திட்டமிடப்பட்டவை: | வஸ்தோக் 7 - 13, வஸ்ஹோத் திட்டத்தின் பகுதியாக்கப்பட்டது. |
**குசுத்தாவ் ராபர்ட் கிர்க்காஃப்** அல்லது **குஸ்தாவ் ராபர்ட் கிர்க்காஃப்** (*Gustav Robert Kirchhoff* (மாற்று ஒலிப்பு: குசுத்தாச் ராபர்ட் கிர்ச்சாஃப்), மார்ச் 12, 1824 - அக்டோபர் 17, 1887) என்பவர் செருமானிய (இடாய்ச்சுலாந்திய)இயற்பியலாளர். மின்சுற்றுக்கள், நிறமாலையியல், மற்றும் கரும்பொருள் கதிர்வீச்சல் போன்ற பல துறைகளில் இவரது பங்களிப்புகள் புகழ் பெற்றவை. 1862 ஆம் ஆண்டில் கரும்பொருள் கதிர்வீசல் குறித்து ஆய்வுகளை வெளியிட்டார். அத்துடன் மின்சுற்று மற்றும் வெப்பக் கதிர்வீசல் பற்றிய விதிகள் கிர்க்காஃபின் விதிகள் என இவரது நினைவாகப் பெயரிடப்பட்டன.

வாழ்க்கையும் பணியும்
--------------------

கிர்க்காஃப் கிழக்கு புருசியாவில் பிறந்தவர். தந்தை பிரீடிரிக் கிர்க்காஃப் ஒரு வழக்குரைஞர். 1847 இல் கோன்ஸ்பேர்க் பல்கலைக்கழகத்தில் கணித-இயற்பியலில் பட்டம் பெற்றார். கிளேரா என்பவரை மணந்து, பெர்லின் நகருக்குக் குடி பெயர்ந்தார்.

கிர்க்காஃப், பன்சன் ஆகியோரின் நிறமாலைமானி
1845 ஆம் ஆண்டில் இவர் மாணவனாக இருக்கும் போதே தனது புகழ் பெற்ற கிர்க்காஃபின் மின்சுற்று விதிகளை வெளியிட்டார். 1859 இல் தனது வெப்பக்கதிர்வீச்சல் விதிகளை முன்வைத்தார். இவ்விதிகளை அவர் 1861 இல் நிறுவிக் காட்டினார். 1854 ஆம் ஆண்டில் இவர் ஐடல்பேர்க் பல்கலைக்கழகத்திற்கு நிறமாலையியல் குறித்து ராபர்ட் பேர்னர்என்பவருடன் இணைந்து ஆய்வுகள் மேற்கொள்ளுவதற்காக அழைக்கப்பட்டார். அதே ஆண்டில் இருவரும் இணைந்து சீசியம், ருபீடியம் ஆகியவற்றைக் கண்டுபிடித்தனர்.
**லூயிவில் ஷூட்டர்ஸ்** லூயிவில் (கென்டக்கி)யில் இருந்து ஒரு குழு இருந்தது. 1991-1992 பருவத்தின் துவக்க மற்றும் அதன் இரண்டாவது சீசனில் மூன்று ஆட்டங்களில் குளோபல் கூடைப்பந்து சங்கத்தில் போட்டியிட்டது.

லூயிஸ்வில்லே ஷூட்டர்ஸ் லூயிவில்வில் தோட்டங்களில் தங்கள் வீட்டு விளையாட்டை விளையாடியது மற்றும் அவர்களின் அணி வண்ணங்கள் சிவப்பு மற்றும் தங்கம்.

ஷூட்டர்ஸ் GBL இன் முதல் பருவத்தின் மூலம் விளையாடியது மற்றும் 35-29 (547) சாதனையை முடித்தது, இது மிட்-மிச்சிகன் கிரேட் லேக்கர்ஸ்க்கு பின்னால் 7 ஆட்டங்களில் வெஸ்ட் பிரிவில் இரண்டாம் இடத்தைப் பிடித்தது. ஷூட்டர்ஸ் ப்ளேஃபிக்கு முன்னேறியது, ஆனால் முதல் மிச்சிகன் கிரேட் லேக்கர்களிடமிருந்து முதல் சுற்றுக்கு நிதிய சிக்கல்களால் தோல்வியுற்றது. லூயிஸ்வில்லெவின் ஆல்ஃபிரட்ரிக் ஹியூஸ் அனைத்து GBA அணியையும் செய்தார். முன்னாள் ஓல் மிஸ் மற்றும் அமெரிக்க கூடைப்பந்து சங்கம் நட்சத்திரம் ஜானி நியூமன் தலைமை பயிற்சியாளர் ஆவார்.

ஷெப்பர்ஸ் 1992-1993 பருவத்தை மிட்ஸஸ்சனில் (அந்த பருவத்தில் மடங்குவதற்கு ஒரே ஜி.பி.எல் அணியில்) முறியடிக்கப்படுவதற்கு முன் மூன்று நேராக இழப்புக்களைத் தொடங்கினார். அவர்கள் முன்னர் சீன் வுட்ஸில் கையெழுத்திட்டனர், ஷூக்கர்ஸ் லீக் நாடகத்திற்கு திரும்பவில்லை.

குறிப்புகள்
-----------

1. ↑  "Roanoke Times Online Archives". Docs.newsbank.com. 1992-12-20.. பார்த்த நாள்: 2011-03-28.
**லூயிஸ் பிளாக் ஹாம்மெட்** (Louis Plack Hammett: ஏப்ரல் 7, 1894 – பிப்ரவரி 9, 1987)) ஐக்கிய அமெரிக்க வேதியியலாளர். ஹாம்மேட் சமன்பாட்டிற்காக அறியப்படுபவர். கரிம வேதியியலில் ஒருங்கிணைந்த பகுப்பாய்வுக்கு அடித்தளம் அமைத்தவர். 1961 இல் 'பிரீஸ்ட்லீ பதக்கம்' பெற்றவர். 'கர்டின்-ஹாம்மெட் விதிகள்'(Curtin–Hammett principle) இவர் பெயரால் வழங்கப்படுகிறது. போர்ட்லாந்து என்ற இடத்தில் தனது இளமையைக் கழித்த இவர் சுவிட்சர்லாந்து மற்றும் ஹார்வார்டு பல்கலைக்கழகத்தில் பயின்றார். தனது முனைவர் பட்ட ஆய்வை கொலம்பியா பல்கலைக்கழகத்தில் மேற்கொண்டார். கரிம வேதியியல் பற்றிய 'ஃபிசிக்கல் ஆர்கானிக் கெமிஸ்ட்ரி' என்ற நூலை எழுதினார்.

மேற்கோள்கள்
-----------

1. ↑  Hammett, Louis P. (1940) *Physical Organic Chemistry* New York: McGraw Hill.

உசாத்துணை
---------

* Hammond, George S. (1997) *Physical organic chemistry after 50 years: It has changed, but is it still there?* IUPAC V9. 69, No. 9, pp. 1919–1922.
* Westheimer, F. H. (1997) *Biographical Memoirs பரணிடப்பட்டது 2009-02-24 at the வந்தவழி இயந்திரம்* V72, pp. 136–149.
* Young, Robin V. Sessine, Suzanne (1999) *World of Chemistry* Thomson Gale.
**வா இராணுவ முகாம்** (Wah Cantonment) என்பது பாக்கித்தானின் பஞ்சாப் மாகாணத்தில் அமைந்துள்ள ஒரு இராணுவ நகரமாகும். இது ராவல்பிண்டி மாவட்டத்தின் தட்சசீலம் வட்டத்தின் ஒரு பகுதியாகும். இது மக்கள்தொகை அடிப்படையில் பாக்கித்தானின் 22 வது பெரிய நகரமாகும்.  இது ஆசியா முழுவதிலும் மிக உயர்ந்த திறம்பட்ட 100% கல்வியறிவு விகிதத்தைக் கொண்டுள்ளது.  இது இஸ்லாமாபாத்-ராவல்பிண்டியின் வடமேற்கில் 30 கி.மீ (19 மைல்) தொலைவில் அமைந்துள்ளது.

வரலாறு
------

உலகின் மிக முக்கியமான தொல்பொருள் தளங்களில் ஒன்றான தட்சசீலம் என்ற சிறிய நகரத்தை ஒட்டி இந்நகரம் உள்ளது.

முகலாய சகாப்தத்தில் 'வா' என்ற பெயர் தனது வேர்களைக் கொண்டுள்ளது. முகலாயப் பேரரசர் ஜஹாங்கிர் வா கிராமத்தில் முகாமிட்டிருந்தபோது, முதலில் 'ஜலால் சர்' என்று அழைக்கப்பட்டது காபூலுக்குச் செல்லும் போது 1607 ஏப்ரல் 29 அன்று பேரரசர் ஜஹாங்கிர் அந்த இடத்தின் இயற்கைக்காட்சி மற்றும் அழகைக் கண்டு ஈர்க்கப்பட்டார். எனவே அவர் "வா" ('வாவ்') என்றார். பின்னர் மக்கள் இந்த பகுதியை 'வா' என்று அழைக்கத் தொடங்கினர்.  முகலாய வருகை கிராமம் மற்றும் சுற்றியுள்ள பகுதிகளின் கட்டிடக்கலை மீது வலுவான தாக்கத்தை ஏற்படுத்தியது.. வா தோட்டங்களில் முகலாய கட்டிடக்கலை இன்றுவரை காணப்படுகிறது. நகரம் தற்போது பல்வேறு வளர்ச்சிகளைக் கண்டுள்ளது.

இராணுவம்
--------

நகரம் ஒரு இராணுவ முகாமாகவும் இருக்கிறது. இராணுவ காவலர்களால் கட்டுப்படுத்தப்படும் தடைகள் வழியாக தவிர போக்குவரத்துக்கு இது முற்றிலும் தடை செய்யப்பட்டுள்ளது. நுழையும் அனைத்து வாகனங்களும் அனுமதி வைத்திருக்க வேண்டும்.

கல்வி
-----

நகரம், ஆசியா முழுவதிலும் 100%. மிக உயர்ந்த கல்வியறிவு விகிதத்தைக் கொண்டுள்ளது.  இந்த சிறிய நகரத்தில் இரண்டு பட்டய பல்கலைக்கழகங்கள், ஒரு மருத்துவக் கல்லூரி, ஒரு பொறியியல் கல்லூரி மற்றும் பல பள்ளிகள் மற்றும் கல்லூரிகள் உள்ளன. வெளிநாடுகளில் உள்ள பல உயர் நிறுவனங்களில் இந்நகரத்தைச் சேர்ந்த மாணவர்கள் படிக்கின்றனர். பாக்கித்தானில் உள்ள எந்த நகரத்திலும் இல்லாத வகையில் அதிக எண்ணிக்கையிலான மிதிவண்டிகளை இந்நகரம் கொண்டுள்ளது. வரலாற்று ரீதியாக, அண்டை நகரமான தட்சசீலம் ஆயிரக்கணக்கான ஆண்டுகளாக கற்றல் இடமாக இருந்ததால், இது நகரத்தை அதன் கடந்த காலத்துடன் இணைக்கிறது.

ஏராளமான தனியார் மற்றும் அரசு பள்ளிகள் மற்றும் கல்லூரிகளைத் தவிர, வா மருத்துவக் கல்லூரி உட்பட கடந்த ஐந்து ஆண்டுகளில் தொழில்முறை பல்கலைக்கழகங்களின் அடித்தளங்கள் அமைக்கப்பட்டுள்ளன.

குறிப்புகள்
-----------

1. ↑  "காப்பகப்படுத்தப்பட்ட நகல்". 2018-09-23 அன்று மூலம் பரணிடப்பட்டது. 2020-12-30 அன்று பார்க்கப்பட்டது.
2. ↑  "PAKISTAN: Provinces and Major Cities". *PAKISTAN: Provinces and Major Cities*. citypopulation.de. 4 May 2020 அன்று பார்க்கப்பட்டது.
3. ↑  "Postal Code". 2018-12-25 அன்று மூலம் பரணிடப்பட்டது. 2020-12-30 அன்று பார்க்கப்பட்டது.
4. ↑  "Pakistan City & Town Population List". Tageo.com website. 29 September 2017 அன்று பார்க்கப்பட்டது.
5. ↑  "Wah Cantonment". *www.globalsecurity.org*.
6. ↑  "About WahCantt - wahcantt.com | the last best place on earth". *www.wahcantt.com*.
7. ↑  "Wah Cantonment". *www.globalsecurity.org*.
8. ↑  "Wah Medical College – Service to Humanity".

வெளி இணைப்புகள்
---------------

* 

* பொதுவகத்தில் வா இராணுவ முகாம் தொடர்பாக ஊடகக் கோப்புகள் உள்ளன.
* விக்கிச்செலவில் செலவு வழிகாட்டி: Wah Cantt
லூல்கந்துரை தேயிலைப் பெருந்தோட்டத்துக்கான பெயர் பலகை
**லூல்கந்துரை** இலங்கையின் முதலாவது தேயிலைப் பெருந்தோட்டமாகும். இது 1867 ஆம் ஆண்டு ஸ்கொட்லாந்து நாட்டவரான ஜேம்ஸ் டெய்லர் என்பவரால் ஆரம்பிக்கப்பட்டது. இது கண்டிக்கு அருகில் அமைந்துள்ளது. இலங்கையில் தேயிலையின் உற்பத்தி, தீவில் காணப்பட்ட கோப்பிப் பெருந்தோட்டங்கள் *ஏமியா வஸ்டரிக்ஸ்* (*Hemileia vastatrix*) என்ற நுண்மத்தாக்குதலுக்கு உள்ளாகி அழிவுற்றதன் பின்னர் தொடங்கியது. கோப்பி பெருந்தோட்ட அதிகாரிகள் வேறு ஒரு பயிருக்கான தேவையை உணரத்தொடங்கினர். லூல்கந்துரை பெருந்தோட்டம் தேயிலை வளர்ப்பிற்கான ஆர்வத்தைக் கொண்டிருந்தது. பெருந்தோட்டத்துக்கு வந்திருந்த ஜேம்ஸ் டெய்லர் 1867 தேயிலையைப் பயிரிட்டார். மொத்தம் 19 ஏக்கர் நிலத்தில் தேயிலை பயிரிடப்பட்டது. மேலும் டெய்லர் இங்கு தேயிலை அரைக்கும் பொறி ஒன்றைக் கொண்ட தேயிலைத் தொழிற்சாலை ஒன்றையும் அமைத்தார்.

இவற்றையும் பார்க்க
------------------

* இலங்கையில் தேயிலை உற்பத்தி

உசாத்துணை
---------

1. ↑  "TED Case Studies – Ceylon Tea". American University, Washington, DC.
2. ↑  "The rise of the Ceylon Tea Industry James Taylor and the Loolecondera Estate". Official Website of the Government of Sri Lanka. 2004-01-19 அன்று மூலம் பரணிடப்பட்டது. 2016-01-02 அன்று பார்க்கப்பட்டது.

வெளியிணைப்புகள்
---------------

* டெய்ளர், லிப்டண் மற்றும் இலங்கைத் தேயிலையின் பிறப்பு
**இராமாயண தரிசன சித்திரக் கூடம்** என்பது தமிழ்நாட்டின், கன்னியாகுமரி, விவேகானந்தபுரத்தில் அமைக்கப்பட்டுவரும் ஒரு ஓவியக் கண்காட்சிக் கூடமாகும்.

கன்னியாகுமரியில் சுற்றுலாவை மேம்படுத்தும் நோக்கில் ஆன்மிக பொழுதுபோக்கு அம்சங்களையும், இயற்கை வளம் குறித்த பயிற்சி களையும் கன்னியாகுமரி விவேகானந்தபுரத்தில் உள்ள விவேகானந்தர் மையம் அளித்து வருகிறது. இங்கு, திருப்பதி தேவஸ்தானம் சார்பில் கடற்கரையில் திருப்பதி வெங்கடாசலபதிக்கு கோயில் கட்டப்பட்டு வருகிறது, இதே வளாகத்தில் 2013 நவம்பர் 19 அன்று இராமாயண தரிசன சித்திரக் கண்காட்சி அமைக்கும் பணி தொடங்கியது. இந்தக் கூடம் ரூ. 15 கோடி மதிப்பீட்டில், 6 ஆயிரம் சதுர அடி பரப்பளவில் அமைக்கப்பட்டுவருகிறது. இக்கண்காட்சி கூடத்தில் வால்மீகி ராமாயணத்தின் 108 முக்கிய அம்சங்களை விளக்கும் மூலிகை ஓவியங்கள் இடம்பெற்றுள்ளன. கண்காட்சியின் முகப்பில் 27 நட்சத்திரங்களை குறிக்கும் வகையில் 27 அடி உயரத்தில் வீர அனுமனின் கருங்கல் சிலை அமைக்கப்பட்டுள்ளது. கண்காட்சி மண்டபத்தின் மேல் மாடியில் பாரத மாதா திருக்கோயில் அமைக்கப்பட்டு வருகிறது. இதில் 15 அடி உயரத்தில் பாரத மாதாவின் பஞ்சலோக சிலை இடம்பெறவுள்ளது.
இந்த கூடத்தின் பணிகள் நிறைவடைந்துள்ள நிலையில், 2017 சனவரி 12 அன்று இந்திய பிரதமர் மோடி காணொலி காட்சி மூலம், இக்கண்காட்சியை திறந்து வைக்கவுள்ளார். அதன் பின்னர் பொதுமக்கள் பார்வைக்காக கண்காட்சி அனுமதிக்கப்படும்.

மேற்கோள்கள்
-----------

1. ↑  "குமரியில் ராமாயண தரிசன சித்திரக் கூடம்: ஜன. 12-ல் பிரதமர் நரேந்திர மோடி திறந்து வைக்கிறார்". *செய்தி*. தி இந்து. 20 திசம்பர் 2016. 1 சனவரி 2017 அன்று பார்க்கப்பட்டது.
**உரூபர்ட் வில்டிட் (Rupert Wildt)** (/ˈvɪlt/; ஜூன் 25, 1905 - ஜனவரி 9, 1976) ஒரு செருமானிய-அமெரிக்க வானியலாளர் ஆவார்.

இவர் செருமானியப் பேரரசின் மூனிச் நகரில் பிறந்தார். அங்கேயே இவர் முதல் உலகப் போரின்போது வாழ்ந்தார். பின்னர் 1927 இல் பெர்லின் பல்கலைக்கழகம் இவருக்கு முனைவர் பட்டம் வழங்கியது. இவர் கோட்டிங்டன் பல்கலைக்கழகத்தில் சேர்ந்து வான்பொருள்களின் வளிமண்டலங்களின் இயல்புகள் குறித்து ஆய்வு செய்தார்.

இவர் 1932 இல் வியாழனின் கதிர்நிரலையும் பிற கோள்களின் கதிர்நிரல்களையுமாய்வு செய்தார். அவற்றில் உள்ள உட்கவர்ச்சிப் பட்டைகள் நீரகத் தனிம்ம் கெறிந்த மீத்தேன், அமோனியா சேர்மங்களைச் சார்ந்தன என இனங்கண்டார். இவற்ரின் உட்கூறுகள் சூரியனையும் பிற விண்மீன்களையும் ஒத்துள்ளதை அறிவித்தார்.

கோள்களின் வளிமண்டலம் இந்த வளிமக் கூறுகளால் ஆயதாகக் கொண்டு, 1940 களிலும் 1950 களிலும் கோள்களின் கட்டமைப்புக்கான படிமத்தை உருவாக்கினார். இவர் கோள்களின் அகடு பாறைகளாலும் உயரெடை பொன்மங்களாலும் அப்புறம் அகட்டின் மேற்புறம் தடிப்பான பனிப்போர்வையாலும் அதற்கும் மேல் அடர் வளிம வளிமண்டலத்தாலும் சூழப்பட்டுள்ளது என்றார். இவரது கோள்படிமம் இன்றும் பரவலாக ஏற்கப்படுகிறது.

இவர் 1934 இல் அமெரிக்கவுக்குப் புலம்பெயர்ந்தார். அங்கே பிரின்சுடன் பல்கலைக்கழகத்தில் 1937 முதல் 1942 வரை ஆராய்ச்சி உதவியாளராகச் சேர்ந்தார். இவர் பின்னர், யேல் பல்கலைக்கழகத்தில் புல உறுப்பினராகச் சேரும் முன்பு 1947 வரை வர்ஜீனியா பல்கலைக்கழகத்தில் உதவிப் பேராசிரியராகப் பணியாற்றினார்.

இவர் 1937 இல் வெள்ளியின் வளிமண்டலம் பார்மால்டிகைடு பனிமூட்டத்தால் செறிந்துள்ளதாக முன்மொழிந்தார். இவரது நோக்கிடுகள் அங்கே நீர் உள்ளதைக் காணவில்லை. ஆனால் பினால் செய்த வளிமக்கூண்டு ஆய்வு வெள்ளியில் நீருள்ளதை நிறுவியதும் இவரது கருதுகோள் கைவிடப்பட்டது. என்றாலும், இவர் 1940 இல்வெள்ளி வளிமண்டலத்தில் உள்ள கரியமில வளி வெப்பத்தைச் சிறைபிடிப்பதாக்க் கூறினார். இது பின்னால் பசுமைக்குடில் விளைவு எனப் பெயர்பெற்றது.

இவர் 1939 இல் சூரிய வளிமண்டல ஒளியூடுறுவாமைக்கு நீரக நேர்மின்னணுக்களே (H− ions) முதன்மையான காரணம் எனச் செயல்முறை விளக்கம் தந்தார். இதனால், இவையே சுரியன், விண்மீன்களின் கட்புல ஒளிக்கும் காரணம் எனக் கூறினார்.

இவர் 1965 முதல் 1968 வரை வானியல் ஆராய்ச்சியில் ஈடுபட்ட பல்கலைக்கழகாங்களின் கழகத்திந்தலைவராகச் செயல்பட்டார். இவர் 1966 முதல் 1968 வரை யேல் பல்கலைக்கழகத்தில் வானியல் துறையின் தலவராக விளங்கினார். இவர் 1973 முதல் தன் இறப்புவரை அங்கேயே தகைமைப் பேராசிரியராக இருந்தார். இவர் மசாசூசட் ஆர்லியான்சில் இறந்தார்.

விருதுகளும் தகைமைகளும்
----------------------

* எடிங்டன் பதக்கம், 1966
* குறுங்கோள் 1953 உரூபர்ட்வில்டிட் இவரது பெயர் தாங்கியுள்ளது.
* நிலாவின் குழிப்பள்ளம் வில்டிட் இவரது பெயர் தாங்கியுள்ளது.

மேற்கோள்கள்
-----------

1. ↑  "Obituary: Rupert Wildt". *Physics Today* **29** (4): 89. April 1976. doi:10.1063/1.3023456.. பார்த்த நாள்: 2017-01-11.
2. ↑  "Award of the Eddington Medal to R. Wildt (presidential address)". *Quarterly J. of the RAS* **7**: 120. 1966. Bibcode: 1966QJRAS...7..120.. .
16 வயதுக்குள் கணித இயலர் என்ற தகுதியை தனக்குள் அடைந்து 32 வயதே வாழ்ந்த சீனிவாச இராமானுஜன், உலகத்தை வியக்கச் செய்த ஒப்பரிய பெரும் கணித மேதை. **இராமானுஜனுடைய** கணித மேதையை எடுத்துக்காட்டக் கூடியதாகவும் கணிதத்தில் திறன் இல்லாதவர்களும் ஓரளவு புரிந்து கொள்ளக்கூடிய ஒரு **கணிதத்துளி** **எண் பிரிவினை** யைப் பற்றியது.

அரிச்சுவடி
----------

ஒரு நேர்ம முழு எண் n இன் பிரிவினை என்பது கீழ்க்கண்ட பண்புடன் கூடிய {\displaystyle a,b,c,d,...r} என்ற நேர்ம முழு எண்களாலான ஒரு முடிவுறுத் தொடர்வு:

{\displaystyle a+b+c+d+...+r=n.}
எ.கா.: 4, 3, 3, 2 என்ற தொடர்வு 12 என்ற எண்ணின் **பிரிவினை**. 4,3,3,2 - இவை அப்பிரிவினையின் *பாகங்கள்*. 
இப்பிரிவினையை பாகங்களுக்கு நடுவில் 'கமா' இல்லாமல் 4332 என்றே எழுதுவது வழக்கம். மற்றும் பிரிவினை எழுதுவதில் இன்னொரு மரபு பாகங்களை இறங்குவரிசையில் எழுதுவது.

522111 என்பது 12 இன் இன்னொரு பிரிவினை.

முதல் கேள்வி
------------

n என்ற ஒரு எண்ணிற்கு எத்தனை பிரிவினைகள் இருக்கமுடியும்? அப்படி இருக்கக்கூடிய பிரிவினைகளின் எண்ணிக்கை {\displaystyle p(n)} என்ற குறியீட்டால் காட்டப்படும்.

சில முதல் மதிப்புகள் :

p(1) = 1

p(2) = 2; ஏனென்றால் 2 இன் பிரிவினைகள் 2; 11 மட்டுமே.

p(3) = 3: ஏனென்றால் 3 இன் பிரிவினைகள் 3; 21; 111.

இதுபோலவே,

p(4) = 5

p(5) = 7

p(6) = 11 

p(7) = 15 

p(8) = 22 

p(9) = 30 

p(10) = 42 

p(20) = 627

.

.

.

.

p(200) = 3972999029388. 

ஆக, p(n) வெகு வேகமாக பெரிய எண்ணிக்கையை எட்டிவிடுகிறது.

{\displaystyle p(n)} ஐப்பற்றி இராமானுசன் நிறுவிய பல முற்றொருமைச் சமன்பாடுகளில் பேராசிரியர் ஜீ.ஹெச். ஹார்டியும் எண் கோட்பாட்டில் நிபுணரான மேஜர் மெக்மேய்ன் கீழ்க்கண்ட சமன்பாட்டை சிறந்த ஒன்றாகக் கருதுகிறார்கள்:

{\displaystyle p(4)+p(9)x+p(14)x^{2}+...} = {\displaystyle {\frac {5\{(1-x^{5})(1-x^{10})(1-x^{15})...\}^{5}}{\{(1-x)(1-x^{2})(1-x^{3})...\}^{6}}}}
1918 இல் ஹார்டியும் இராமானுசனும் சேர்ந்து Proceedings of the London Mathematical Society என்ற ஆராய்ச்சிப்பத்திரிகையில் 40 பக்கத்திற்கு ஒரு ஆய்வுக்கட்டுரை எழுதி அதில் p(n) க்கு பின்வரும் அணுகுமுறை வாய்பாடு தீர்மானித்தனர். எண் பிரிவினைக் கோட்பாட்டில் இது இன்றும் ஒரு பெரிய சாதனையாகக்கருதப்படுகிறது.

{\displaystyle p(n)\sim {\frac {\exp \left(\pi {\sqrt {2n/3}}\right)}{4n{\sqrt {3}}}}{\mbox{ as }}n\rightarrow \infty .}.
இதைப்பற்றி ஹார்டி இராமானுசனைப்பற்றி எழுதும்போது சொல்கிறார்: ' இராமானுசனுடைய அபார மூளையும் அவருடைய அபூர்வமான உள்ளுணர்வும் இரண்டு முக்கிய திருப்புமுனைகளில் சாதித்த பங்களிப்பு இருந்திராவிட்டால் இந்த வாய்ப்பாடு இன்றைய இந்நிலையை அடைந்திருக்காது'!

இதைப்பற்றிய பிற்காலத்திய தகவல்களை எண் பிரிவினை என்ற தாய்க்கட்டுரையைப் பார்க்கவும்.

இவற்றையும் பார்க்கவும்
----------------------

* இராமானுசன் கணிதத்துளிகள்

துணைநூல்கள்
-----------

* G.H. Hardy (ed.) Srinivasa Ramanujan: 12 lectures suggested by his life and work. Reprinted Chelsea, New York 1959.
**லூயிஸ் கெய்ல்ஹாவ்** (*Louise Keilhau* ) (1860-1927) நோர்வேயைச் சேர்ந்த ஆசிரியரும் அமைதி ஆர்வலருமாவார்.  இவர் நிரந்தர அமைதிக்கான நோர்வே குழுவை நிறுவினார். மேலும், அமைதி மற்றும் சுதந்திரத்திற்கான மகளிர் சர்வதேச அமைப்பின் நிறுவன உறுப்பினராகவும் இருந்தார்.

வாழ்க்கை
--------

 1915 இல் பெண்கள் சர்வதேச மாநாட்டில்இடமிருந்து வலமாக:1. லூசி தூமையன் - ஆர்மீனியா, 2. லியோபோல்டின் குல்கா, 3. லாரா ஹியூஸ் - கனடா, 4. ரோசிகா ஸ்விம்மர் - ஹங்கேரி, 5. அனிகா ஆக்ஸ்பர்க் - ஜெர்மனி, 6. ஜேன் ஆடம்ஸ் - அமெரிக்கா, 7. யூஜெனி ஹானர், 8. அலெட்டா ஜேக்கப்ஸ் - நெதர்லாந்து, 9. கிறிஸ்டல் மேக்மில்லன் - யுகே, 10. ரோசா ஜெனோனி - இத்தாலி, 11. அன்னா க்ளெமன் - ஸ்வீடன், 12. தோரா தகார்ட் - டென்மார்க், 13. லூயிஸ் கெயிகாவ் - நார்வே
நோர்வே செஞ்சிலுவை சங்கத்தின் முன்னணி உறுப்பினராக இருந்த இவர் இருபதாம் நூற்றாண்டின் முற்பகுதியில் போர் வரப்போகிறது என்பதை கெய்ல்ஹாவ் உணர்ந்தார். மேலும் இவர் தயாராக இருக்க சர்வதேச அளவில் பயணம் செய்தார்.

முதல் உலகப் போரின் போது துன்பத்திலிருந்து விடுபட நார்வேயின் செஞ்சிலுவைச் சங்கத்தை ஊக்குவித்ததற்காக கெய்ல்ஹாவ் புகழ் பெற்றார். செஞ்சிலுவைச் சங்கத்தின் நிர்வாகக் குழுவில் இருந்த ஒரே பெண்மணி இவர் மட்டுமே. மற்ற பெண்களின் ஆதரவுடன், நார்வே செஞ்சிலுவைச் சங்கத்தை அதன் உள்நாட்டுப் பிரச்சனைகளில் இருந்து பார்க்க ஊக்குவித்தார். 

1915 இல் ஹாக்கில் நடந்த அமைதி மாநாட்டிற்கு நார்வே பிரதிநிதியாகத் தேர்ந்தெடுக்கப்பட்டார்.  மாநாட்டிற்கு உலகெங்கிலும் இருந்து பிரதிநிதிகள் அழைக்கப்பட்டனர். இருப்பினும் பலர் கலந்துகொள்வதில் சிரமங்கள் இருந்தன. ஏனெனில் சமாதான முயற்சிகள் பெண்கள் "மட்டும்" மற்றும் எதிர்ப்புகள் பயணத்தை கடினமாக்கியது.  மாநாட்டில், இவர் தீர்மானம் 28 ஐ முன்மொழிந்தார். "நாங்கள் சர்வதேச மாநாட்டில் கூடியிருக்கிறோம், போரின் பைத்தியக்காரத்தனம் மற்றும் பயங்கரத்திற்கு எதிராக போராடுகிறோம், இது மனித உயிர்களின் பொறுப்பற்ற தியாகம் மற்றும் மனிதகுலம் பல நூற்றாண்டுகளாக உழைத்த பல அழிவுகளை உள்ளடக்கியது." 

இவர் நிரந்தர அமைதிக்கான நோர்வே குழுவை நிறுவினார். மேலும் அமைதி மற்றும் சுதந்திரத்திற்கான மகளிர் சர்வதேச அமைப்பின் நிறுவன உறுப்பினராகவும் இருந்தார்.

சொந்த வாழ்க்கை
--------------

இவர் பொருளாதார வல்லுனரும் வரலாற்றாசிரியருமான வில்ஹெல்ம் கெய்ல்ஹா என்பவரின் தாயார் ஆவார்.

சான்றுகள்
---------

1. 1 2  "13. Louise Keilhau 1860 – 1927" (PDF). *Wilpf.org*. 6 ஏப்ரல் 2019 அன்று மூலம் (PDF) பரணிடப்பட்டது. 21 January 2019 அன்று பார்க்கப்பட்டது.
2. 1 2  "Humanitarianism (Norway) | International Encyclopedia of the First World War (WW1)". *Encyclopedia.1914-1918-online.net*. 2019-01-21 அன்று பார்க்கப்பட்டது.
3. ↑   *Agenda Setting, the UN, and NGOs: Gender Violence and Reproductive Rights*. .
4. 1 2  "Louise Keilhau". *Women In Peace* (ஆங்கிலம்). 2020-07-26 அன்று பார்க்கப்பட்டது.
5. ↑   "Wilhelm Keilhau"..
**புரப்பேன்தையால்** *(Propanethiol)* என்பது C3H8S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் தையால் என்ற வேதிவினைக் குழுவில் இடம்பெற்றுள்ள ஒரு சேர்மமாகும். நிறமற்ற இச்சேர்மம் கடுமையான விரும்பத்தகாத நெடியைக் கொண்டிருக்கிறது. மிதமான நச்சுத் தன்மை கொண்ட இச்சேர்மம் நீரை விட அடர்த்தி குறைவாகவும் நீரில் சிறிதளவு கரையக்கூடியதாகவும் காணப்படுகிறது. வேதியியல் இடைப்பொருளாகவும் களைக்கொல்லியாகவும் புரப்பேன்தையால் பயன்படுத்தப்படுகிறது. நன்றாக கொழுந்து விட்டு எரியும் தன்மை கொண்ட இச்சேர்மம் எரியும்போது எரிச்சலூட்டும் புகை அல்லது வாயுவை வெளிவிடுகிறது. மேலும் இதைச் சூடுபடுத்துகையில் அழுத்தத்தின் காரணமாக வெடிக்கும் அபாயமும் ஏற்படலாம்.

புரப்பேன்தையாலின் வேதியியல்
---------------------------

வேதியியல் வகைப்பாட்டின்படி புரப்பேன்தையால் ஒரு  **தையால்** ஆக வகைப்படுத்தப்படுகிறது. தையால் என்பது மூலக்கூற்று வாய்ப்பாடும் அமைப்பு வாய்ப்பாடும் ஆல்ககால்களைப் போல அமைந்து , மூலக்கூறில் ஆல்ககால்களின் ஐதராக்சில் குழுவில் இடம்பெற்றுள்ள ஆக்சிசனுக்குப் பதிலாக கந்தகத்தைப் பெற்றிருக்கும் கரிமச்சேர்மங்கள் ஆகும். புரப்பேன்தையாலின் மூலக்கூற்று வாய்ப்பாடு C3H7SH, n- புரோப்பனாலின் அமைப்பு வாய்ப்பாட்டை ஒத்திருக்கிறது.

மேற்கோள்கள்
-----------

1. ↑  International Chemical Safety Card 0317
2. ↑  ChEBI 8473
3. ↑  CSID:7560, accessed 19:05, Feb 10, 2013
4. ↑  1-Propanethiol, chemicalbook.com
5. ↑  1-Propanethiol, inchem.org
6. ↑  1-Propanethiol, International Chemical Safety Card
**லூரம்பம் ப்ரோசேசோரி தேவி,** (1 ஜனவரி 1981 – 21 ஜூலை 2013) இந்தியாவின் வடகிழக்கு மாநிலமான மணிப்பூரைச் சேர்ந்த யுடோ விளையாட்டு வீராங்கனையாவர். 2000 ஆவது ஆண்டில் சிட்னியில் நடைபெற்ற ஒலிம்பிக் விளையாட்டுப் போட்டிகளில் யுடோ விளையாட்டில் போட்டியிட்டதன் மூலம் விளையாட்டு துறையில் பிரபலமாகியுள்ளார்.  

ப்ரோசேசோரி தேவி, ஜனவரி 1, 1981 அன்று, மணிப்பூரின் மேற்கு இம்பாலில் உள்ள காகேம்பள்ளி ஹுய்ட்ரோம் லைகாயை சேர்ந்த லூரம்பம் மங்லெம் சிங் மற்றும் லூரம்பம் ஓங்பி தருணி தேவியின் மகளாகப் பிறந்துள்ளார். பெற்றோர்களுக்கு விருப்பம் இல்லாவிட்டாலும் கூட, சிறு வயதிலிருந்தே யுடோவில் பயிற்சி பெறத் தொடங்கியுள்ள இவர், பள்ளி நாட்களிலேயே யுடோ போட்டிகளில் பங்கேற்கவும் தொடங்கியுள்ளார். இம்பால் அருகே உள்ள தபுங்ஹோக்கில் வசிக்கும் ரோஜென் சிங் என்பவரை திருமணம் செய்து கொண்டுள்ளார்.

ப்ரோசேசோரி, இருபதிற்கும் மேற்பட்ட சர்வதேச மற்றும் பதினைந்துக்கும் மேற்பட்ட தேசிய யுடோ சாம்பியன்ஷிப் போட்டிகளில் பங்கேற்றுள்ளார். சர்வதேச அளவில் ஒரு வெள்ளி மற்றும் மூன்று வெண்கலப் பதக்கங்களைத் தவிர மூன்று தங்கப் பதக்கங்களையும் வென்றுள்ளார்.   2000 ஒலிம்பிக் போட்டிகளில் பெண்கள் அரை-இலகு எடை பிரிவில் பங்கேற்ற இவர், சீனாவின் லியு யுக்சியாங்கிற்கு எதிராக அரையிறுதியை எட்டினாலும் வெற்றி பெற இயலவில்லை.

இறப்பு
------

ப்ரோசேசோரி, மத்திய சேமக் காவல் படை பிரிவின் கீழ் பயிற்சியில் ஈடுபட்டு கொண்டிருந்த நிலையில் 21 ஜூலை 2013 அன்று இந்தியாவின் தமிழ்நாடு, கோயம்புத்தூரில் கர்ப்பம்  தொடர்பான அதீத இரத்தப்போக்கின் காரணமாக மரணித்துள்ளார்.

மேற்கோள்கள்
-----------

1. ↑  "Lourembam Brojeshori Devi - first Olympian judoka from Manipur". 16 August 2014 அன்று மூலம் பரணிடப்பட்டது. 26 July 2013 அன்று பார்க்கப்பட்டது.
2. ↑  "Laurembam Brojeshori DEVI".
3. ↑  "JudoInside - Brojeshori Devi Judoka".
4. ↑  "Manipuri Olympian judoka Brojeshori Devi died of pregnancy complications | Other Sports - More | NDTVSports.com". *sports.ndtv.com*. 31 July 2013 அன்று மூலம் பரணிடப்பட்டது. 13 January 2022 அன்று பார்க்கப்பட்டது.
5. ↑  Manipur mourn Olympian judoka Lourembam Brojeshori Devi's death பரணிடப்பட்டது 1 ஆகத்து 2013 at the வந்தவழி இயந்திரம், sports.ndtv.com; accessed 26 March 2016.
பெர்லினில் இந்திய சுதந்திர மையம் ஆரம்பிக்கப்பட்டபோது நடந்த விழா, செர்மனி மற்றும் இந்திய உயர் பதவியாளர்கள் அங்கு உள்ளனர்
**சுதந்திர இந்திய மையம்** (*Free India Centre*) என்பது சுதந்திர இந்தியாவின் தற்காலிக அரசாங்கத்தின் ஐரோப்பிய கிளையாகும்.இம்மையம் இந்தியாவின் சுதந்திரத்திற்காக சுபாசு சந்திரபோசு தலைமையில் இயங்கிய ஆசாத் இந்து இயக்கத்தின் தற்காலிக அரசாங்கமாகும். போசு 1942 இல் பெர்லினில் இருந்தபோது மற்றும் ஏ. சி. என். நம்பியார் தலைமையில் நிறுவப்பட்டது.

ஐரோப்பா தலைமையுடனான உறவுகளை நிர்வகித்தல், இந்தியப் படைக்கு ஆதரவளித்தல் மற்றும் ஆட்களை சேர்த்தல், விடுதலை இந்தியா அமைப்பின் வானொலி நடத்துதல் மற்றும் சப்பானியர்கள் ஆதரவுடன் தென்கிழக்கு ஆசியாவில் பெரிய அளவில் உருவாக்கப்பட்ட இடைக்கால அரசிற்குத் தேவையான பணிகளைச் செய்தல் போன்றவை இவ்வமைப்பின் கடமைகளாக கருதப்பட்டன. முக்கியத் தலைமையிடம் பெர்லினில் இருந்தாலும், இதன் கிளை அலுவலகங்கள் பாரிசு மற்றும் இத்தாலியில் இருந்தன. சுதந்திர இந்திய மையம் பெர்லினில் உருவாக்கப்பட்டவுடன் செர்மனி அதற்குத் தூதரக வேலைகளுக்கான தகுதியைத் தந்தது.
அலுவலகம் டைர்கார்டனில் உள்ள எண் 2 ஏ லிச்சென்சுடைனர் அலீயில் இருந்தாலும் இதன் நடவடிக்கைகள் சில காலமாக விடுதிகளில் அல்லது சார்லோட்டன்பர்க்கில் உள்ள சோபியன்சுட்ராசில் உள்ள போசின் இறுதி இல்லத்தில் நடத்தப்பட்டன

மேற்கோள்கள்
-----------

1. ↑  Werth, Aleander, தொகுப்பாசிரியர் (1996). *A Beacon Across Asia: A Biography of Subhas Chandra Bose*. Orient Blackswan. பக். 106–109. பன்னாட்டுத் தரப்புத்தக எண்:8125010289. .
***உருவங்கள் மாறலாம்*** 1983 ஆம் ஆண்டு வெளியான இந்திய தமிழ்த் திரைப்படமாகும். எஸ். வி. ரமணன் இயக்கத்தில் வெளியான இத்திரைப்படத்தில் ஒய். ஜி. மகேந்திரன் பிரதான பாத்திரத்தில் நடித்தார். அவருக்கு ஜோடியாக சுஹாசினி நடித்தார். சிவாஜி கணேசன், கமல்ஹாசன், ரஜினிகாந்த், ஜெய்சங்கர், வெண்ணிற ஆடை மூர்த்தி, எஸ். வி. சேகர், மனோரமா ஆகியோரிம் நடித்த இத்திரைத்திரைப்படம் நகைச்சுவை நிரம்பிய காட்சிகளைக் கொண்டதாகும்.

திரைக்கதை
---------

திரைக்கதை ஒய். ஜி. மகேந்திரனை மையமாக வைத்து எழுதப்பட்டுள்ளது. 
மகேந்திரன் மிகவும் கடவுள் நம்பிக்கை கொண்டவர். ஒரு நாள் அவருக்குக் கடவுள் காட்சியளிக்கிறார். சிவாஜி கணேசன் உருவத்தில் வந்த கடவுள் உலகில் நடக்கப்போகும் சில விடயங்களை மகேந்திரனுக்குச் சொல்லுகிறார். அதை மக்களுக்கு அறிவிக்கும் படி மகேந்திரனிடம் சொல்கிறார். மகேந்திரன் அதைச் சொல்ல ஆரம்பத்தில் மக்கள் ஒருவரும் நம்பவில்லை. பின்னர் அவர் சொன்னவைகள் நடக்கின்றன. அதன்பின் மக்கள் மகேந்திரனை ஒரு பெரிய ஞானி எனச் சொல்லி அவரிடம் வரத் தொடங்குகின்றனர். ஒவ்வொரு தடவையும் கடவுள் ஒவ்வொரு வடிவத்தில் வருகிறார். கமல்ஹாசனாக, ரஜினிகாந்தாக, ஜெய்சங்கராக ... இப்படி ஒவ்வொரு தடவையும் வந்து நடக்கப் போகும் விடயங்களை மகேந்திரனுக்குக் கூறுகிறார். ஒரு தடவை வந்த கடவுள் மகேந்திரனிடம் அவரின் (மகேந்திரனின்) மகன் இறக்கப் போவதாகச் சொல்லிவிடுகிறார். மகேந்திரன் கடவுளைத் திட்டத் தொடங்குகிறார். அவர் திரும்பவும் கடவுள் பக்தர் ஆகிறாரா என்பதே மீதிக்கதை.

இத்திரைப்படத்தில் சுவாரசியமான காட்சிகள்: கடவுள் நம்பிக்கையில்லாத கமல்ஹாசன் கடவுளாக வருகிறார். ராகவேந்திர பக்தரான ரஜினிகாந்த் ஸ்ரீ ராகவேந்திரர் கோவிலுக்குள்ளிருந்து வருகிறார். கடவுள் நீதி மன்றத்தில் தோன்றி தான் கடவுள் தான் என்பதை நிரூபிப்பதற்காக திடீரென மறைகிறார்.

நடிகர்கள்
---------

* ஒய். ஜி. மகேந்திரன்
* சுஹாசினி
* சிவாஜி கணேசன்
* கமல்ஹாசன்
* ரஜினிகாந்த்
* ஜெய்சங்கர்
* கே. ஏ. தங்கவேலு
* எஸ். வி. சேகர்
* மனோரமா
* சில்க் ஸ்மிதா
* லூஸ் மோகன்
* தேங்காய் சீனிவாசன்

மேற்கோள்கள்
-----------

1. ↑  "A combination of comedian and character". *தி இந்து*. 18 ஜனவரி 2005. 30 அக்டோபர் 2016 அன்று மூலம் பரணிடப்பட்டது. 30 அக்டோபர் 2016 அன்று பார்க்கப்பட்டது.
2. ↑  "Uruvangal Maaralaam Tamil Movie". spicyonion.com. 10 ஜனவரி 2015 அன்று மூலம் பரணிடப்பட்டது. 2016-10-30 அன்று பார்க்கப்பட்டது..
3. ↑  "Uruvangal Maralam Story". filmibeat.com. 2016-10-30 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Uruvangal Maaralaam Cast". filmibeat.com. 2016-10-30 அன்று மூலம் பரணிடப்பட்டது. 2016-10-30 அன்று பார்க்கப்பட்டது.

வெளியிணைப்புகள்
---------------

* இணையதள திரைப்பட தரவுத்தளத்தில்  *- உருவங்கள் மாறலாம்*
**லூயிசு சதுரங்கக் காய்கள்** (Lewis chessmen) 12ம் நூற்றாண்டைச் சேர்ந்த 78 சதுரங்கக் காய்களைக் கொண்ட ஒரு தொகுதி ஆகும். இவற்றுடன் பிற விளையாட்டுகளுக்குரிய காய்கள் சிலவும் உள்ளன. இவற்றுட் பெரும்பாலானவை கடற்பசுத் தந்தத்தினால் ஆனது. இது 1831 ஆம் ஆண்டில் இசுக்கட்லாந்தில் உள்ள லூயிசுத் தீவில் கண்டுபிடிக்கப்பட்டது. தப்பியிருக்கின்ற முழுமையான மிகக் குறைவான இடைக்கால சதுரங்கத் தொகுதிகளுள் இதுவும் ஒன்றாகலாம். பிரித்தானிய அருங்காட்சியகத்தில் 82 காய்களும், இசுக்காட்லாந்து தேசிய அருங்காட்சியகத்தில் 11 காய்களும் உள்ளன.

தோற்றம்
-------

இது 12ம் நூற்றாண்டில், நோர்வேயில், டிரோன்டீமில் உள்ள கைப்பணியாளர்களால் உருவாக்கப்பட்டு இருக்கலாம் எனக் கருதப்படுகிறது. சில ஆய்வாளர்கள் இது வேறொரு நார்டிக் நாட்டில் செய்யப்பட்டிருக்கலாம் என்கின்றனர். அக்காலப் பகுதியில், இது கண்டுபிடிக்கப்பட்ட பகுதி உட்பட முக்கிய இசுக்காட்டியத் தீவுகளின் கூட்டம் நோர்வேயின் ஆளுகைக்கு உட்பட்டிருந்தது.

விபரங்கள்
---------

லூயிசு சதுரங்கக் காய்கள்   
*மேல்*: அரசன், அரசி, அமைச்சர்  
*நடு*: குதிரை, யானை, காலாள்  
*கீழ்*: அரசி கிட்டத் தோற்றம் (resin replicas)
இத்தொகுதியில் உள்ள காய்களுட் பெரும்பாலானவை கடற்பசுத் தந்தத்திலும், சில திமிங்கிலப் பற்களிலும் செதுக்கப்பட்டவை. இந்த 78 காய்களில் 8 அரசர், 8 அரசிகள், 16 அமைச்சர்கள், 15 குதிரைகள், 2 கோட்டைகள், 19 காலாட்கள் ஆகியவை அடங்குகின்றன. காலாட்காய்கள் 3.5 முதல் 5.8 சதம மீட்டர்கள் வரை உயரமானவை. ஏனையவை 7 சதம மீட்டருக்கும், 10.2 சதம மீட்டருக்கும் இடைப்பட்ட உயரம் கொண்டவை. ஒரு சதுரங்கத் தொகுதியில் 16 காலாட்கள் இருக்கும். இங்கே 19 காலாட் காய்கள் இருந்தாலும் அவை பல சதுரங்கத் தொகுதிகளுக்கு உரியவை. காய்களின் உயர வேறுபாடுகளைக் கொண்டு பார்க்கும்போது மொத்தமாக உள்ள 78 காய்களும் குறைந்தது ஐந்து தொகுதிகளைச் சேர்ந்தவை. காலாட் காய்களைத் தவிர மற்ற எல்லாக் காய்களும் மனித உருவங்களாகும். காலாட் காய்கள் மட்டும் வடிவவியல் உருவங்கள். குதிரைப்படைக் காய்களில் குதிரைகள் சிறியனவாகக் காணப்படுகின்றன. அதில் அமர்ந்துள்ள பிரபுக்கள் ஈட்டிகளையும், கேடயங்களையும் தாங்கியுள்ளனர். யானை அல்லது கோட்டை எனப்படும் காய்கள் வாளும், கேடயமும் தாங்கிய வீரர்களால் குறிப்பிடப்பட்டுள்ளன. இவற்றுள் நான்கு காய்கள் போர் வெறியுடன் காணப்படும் "பர்சேர்க்கர்கள்" எனப்படும் "நோர்சு" போர்வீரர்களின் உருவங்கள். சில காய்களில் சிவப்பு நிறச் சாயத்தின் தடயங்கள் காணப்படுவதால், இவற்றில் இரண்டு பக்கங்களை வேறுபடுத்தச் சிவப்பு, வெள்ளை நிறங்கள் பயன்பட்டதாகத் தெரிகிறது.

குறிப்புகள்
-----------

1. ↑  "The enigma of the Lewis chessmen". Chessbase. 2010-11-09. 2013-08-15 அன்று பார்க்கப்பட்டது.
2. 1 2  "The Lewis Chessmen". British Museum. 2011-09-11 அன்று மூலம் பரணிடப்பட்டது. 2013-08-15 அன்று பார்க்கப்பட்டது.
3. ↑  Robinson, p. 14.
4. ↑  93 per BM now
5. ↑  Robinson, p. 30.
6. ↑  Robinson, pp. 28–29.
7. ↑  McClain, Dylan Loeb (8 September 2010), *Reopening History of Storied Norse Chessmen*, New York Times, 14 September 2010 அன்று பார்க்கப்பட்டது (appeared September 9, 2010 in the newspaper, page C2, *New York Times*)

இவற்றையும் பார்க்கவும்
----------------------

* 100 பொருட்களில் உலக வரலாறு
**எம். ரங்கா ராவ்** (M. Ranga Rao) (1932 அக்டோபர் 15 - 1990 ஆகத்து 3) கன்னடத் திரைப்படத்துறையில் பணியாற்றிய ஒரு முன்னணி இந்திய இசையமைப்பாளர் ஆவார். வலுவான பாரம்பரிய நுணுக்கங்களுடன் வெளிப்படும் மெல்லிசைகளுக்காக இவர் அறியப்பட்டார்.

சொந்த வாழ்க்கை
--------------

### ஆரம்ப கால வாழ்க்கை

இரங்க ராவ் 15 அக்டோபர் 1932 அன்று ஆந்திராவின் ஒரு சிறிய கிராமத்தில் பிறந்தார். தனது சிறிய வயதிலேயே வீணையை கற்றுக்கொண்டார். இவர் தனது தாயார் இரங்கம்மாவிடமிருந்து உத்வேகம் பெற்றார். இயந்திரப் பொறியியலில் பட்டம் பெற்றவர்.

### குடும்பம்

இவர், சியாமளா தேவி என்பவரை மணந்தார். இவர்களுக்கு இரு மகன்களும், இரு மகள்களும் உள்ளனர்.

தொழில்
------

*சுவர்கா சீமா* (1945) மற்றும் *யோகி வேமனா* (1947) போன்ற படங்களில் சிறு வேடங்களில் நடிகராக திரைத்துறையில் நுழைந்தார். 1946 ஆம் ஆண்டில் வெளியான *தியாகையா* திரைப்படத்தில் வீணைக் கலைஞராக நடித்திருந்தார் .

பின்னர், இவர் கன்னடத் திரையுலகில் 1967இல் *நக்கரே அடே சுவர்கா* திரைப்படத்தின் முழு இசையமைப்பாளராக நுழைந்தார். புகழ்பெற்ற பின்னணி பாடகர் எஸ்.பி.பாலசுப்பிரமணியத்தின் அறிமுகமாகவும் இது இருந்தது. மூத்த பாடகி பி. சுசீலாவுடன் இணைந்து பாடலை வழங்குவதன் மூலம் கன்னடப் படங்களுக்கு இவர், பாலசுப்பிரமணியத்தை அறிமுகப்படுத்தினார். 

கன்னடத்தில் ஏராளமான பாடல்களுக்கு இசையமைத்ததோடு, தெலுங்கு, தமிழ் , மலையாள மொழிகளிலும் ஒரு சில படங்களுக்கு இசையமைத்திருந்தார். அவற்றில் பெரும்பாலானவை இவரது கன்னட பாடல்களின் மறு ஆக்கமாகும்.

இறப்பு
------

இரங்க ராவ் புற்றுநோய் காரணமாக 1990 ஆகத்து 2 ஆம் தேதி தனது 58 வயதில் இறந்தார்.

மேலும் காண்க
------------

* விஜய பாஸ்கர்
* டி. ஜி. லிங்கப்பா
* ஜி. கே. வெங்கடேசு
* இராஜன்–நாகேந்திரா
* உபேந்திர குமார்
* சத்யம்
* பெங்களூர் இலதா

மேற்கோள்கள்
-----------

1. ↑

|  |  |
| --- | --- |
| ஆளுமைக் கட்டுப்பாடு Edit this at Wikidata | 
* எல்சிசிஎன்: no2001057413
* வயாஃப்: 61197696
* WorldCat: 61197696

 |
லிசிதில் ஒலரியா

### வகைப்பாடு

தாவரவியல் பெயர் : *லிசிதில் ஒலரியா* **Lecthis Ollaria**

குடும்பம் : **லிசிதிடியே** (Lecythideae)

இதரப் பெயர்கள்
--------------

**சொர்க்கலோக கொட்டை**
**Paradise Nut**

**பிரேசில் கொட்டை**
**Brazil Nut**

மரத்தின் அமைவு முறை
-------------------

இது பெரிய மரம் ஆகும். இதனுடைய மரம் மிகவும் கடினமானது. இதில் வெள்ளை நிறப் பூக்கள் வருகிறது. இதனுடைய பழம் குடவை போன்று உள்ளது. மேல் ஓடு கடினமாகவும், பழுப்பு நிறத்தில் உள்ளது. இதனுடைய மேல்பகுதியில் கடினமான மூடி உள்ளது. பார்ப்பதற்கு பானை போன்ற வடிவில் உள்ளது. காய் கனிந்தவுடன் மூடி திறந்து கீழே விழுந்து விடுகிறது. உள்ளே உள்ள விதைகள் கீழே கொட்டிவிடுகிறது. இதனால் இதனுடைய விதையை சேகரிப்பது மிகவும் கடினம். ஆகையால் இதன் விதைகள் அதிக விலை கொடுத்து வாங்கவேண்டும்.

திறந்த பானை கவரக்கூடிய வகையில் மிகச் சுவையாக இருக்கும். இதனுடைய சுவைக்காக குரங்கு தலையை வெளியே விட்டப்பிறகு வெளியே எடுக்க முடியாமல் மாட்டிக்கொள்கிறது. இந்தப் பழத்தை வைத்து குரங்கையும், நாயையும் பிடிக்கிறார்கள்.

பொருளாதாரப் பயன்கள்
-------------------

இம்மரம் பிரேசில் நாட்டில் வளர்கிறது. இதனுடைய பழம் சாக்லேட் தயாரிக்கப் பயன்படுகிறது.

மேற்கோள்
--------

**சிறியதும் பெரியதும்**  ஆசிரியர்: ஏற்காடு இளங்கோ வெளியீடு:அறிவியல் வெளியீடு
| 2 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**உலகக் கலை நாள்** (*World Art Day*) என்பது நுண்கலைகளின் ஒரு பன்னாட்டுக் கொண்டாட்ட நாள் ஆகும், இது பன்னாட்டுக் கலைச் சங்கத்தால் (IAA) உலகம் முழுவதும் ஆக்கபூர்வமான கலைச் செயல்பாடு குறித்த விழிப்புணர்வை மேம்படுத்துவதற்காக அறிவிக்கப்பட்டது.

மெக்சிக்கோவில் குவாதலகாராவில் அமைந்துள்ள பன்னாட்டுக் கலைச் சங்கத்தின் 17வது பொதுச் சபையில் ஏப்ரல் 15-ஆம் நாளை உலகக் கலை நாளாக அறிவிக்கும் முன்மொழிவு முன்வைக்கப்பட்டது, முதல் கொண்டாட்டம் 2012 இல் நடைபெற்றது. இந்த முன்மொழிவிற்கு துருக்கிய ஓவியர் பெத்ரி பாய்க்காம் புரவலராக இருந்தார். இம்முன்மொழிவு பொதுச் சபையால் ஒருமனதாக ஏற்றுக்கொள்ளப்பட்டது.

லியொனார்டோ டா வின்சியின் பிறந்தநாளை முன்னிட்டு இந்நிகழ்விற்கான நாள் முடிவு செய்யப்பட்டது. உலக அமைதி, கருத்துச் சுதந்திரம், சகிப்புத்தன்மை, சகோதரத்துவம், பல்லினப்பண்பாடு மற்றும் கலையின் முக்கியத்துவத்தின் சின்னமாக டாவின்சி தேர்ந்தெடுக்கப்பட்டார்.

உலகக் கலைக் கலை நாள் இணைய வழியிலும், முக்கியமாக கூகுள் கலைச் செயல்திட்டம் போன்றவை மூலம், முன்னெடுக்கப்படுகிறது.

2012 ஏப்ரல் 15 அன்று நடந்த முதல் உலகக் கலை நாள், அனைத்து கலைச் சங்கத் தேசியக் குழுக்களாலும், பிரான்சு, சுவீடன், சிலோவாக்கியா, தென்னாப்பிரிக்கா, சைப்பிரசு, வெனிசுவேலா உட்பட்ட உலக நாடுகளின் 150 கலைஞர்களாலும் ஆதரிக்கப்பட்டது.

மேற்கோள்கள்
-----------

1. 1 2 3  "Why World Art Day?". International Association of Art. February 10, 2014 அன்று பார்க்கப்பட்டது.
2. 1 2  Gerry La Roux (April 7, 2013). "Celebrating art and creativity on World Art Day". New Zealand: Science Lens.. பார்த்த நாள்: February 10, 2014.
3. 1 2  "World Art Day to be celebrated April 15". *Hürriyet Daily News* (Istanbul). April 11, 2012.. பார்த்த நாள்: February 10, 2014.
4. 1 2 3  "Día Mundial del Arte se celebra este sábado en Caracas". Caracas: El Universal. April 12, 2012.. பார்த்த நாள்: February 10, 2014.
5. ↑  Elizabeth Palermo (April 15, 2013). "Van Gogh’s 'Starry Night' Most-Loved Painting on Google". TechNewsDaily.. பார்த்த நாள்: February 10, 2014.

வெளி இணைப்புகள்
---------------

* அதிகாரப்பூர்வ இணையதளம்
**அனுசுயா சாராபாய்** (*Anasuya Sarabhai; (1885 - 1972*) இந்தியாவின் பெண்கள் தொழிலாளர் இயக்கத்தின் முன்னோடியாகத் திகழ்ந்த இவர், இந்தியாவின் மிகப் பழமையான, துகில் தொழிலாளர்கள் சங்கமாகக் கருதப்படும், "அகமதாபாத் சவுளி தொழிலார்கள் சங்கம்" (மஜதூர் மகாஜன் சங்கம்) (*Ahmedabad Textile Labour Association (Majadoor Mahajan Sangh*) எனும் கூட்டமைப்பை, 1920 இல் உருவாக்கப்பட்டவர்.

பிறப்பு
-------

அனுசுயா சாராபாய், 1885 ஆம் ஆண்டு, நவம்பர் 11 இல், குசராத்து மாநிலத்திலுள்ள அகமதாபாத்த்தில் மருந்து உற்பத்தியாளர்கள், மற்றும் வணிகர்கள் பிரிவைச்சார்ந்த சாராபாய் குடும்பத்தில் பிறந்தார்.

ஆரம்பகால வாழ்க்கையும் கல்வியும்
-------------------------------

அவளது ஒன்பது வயதில் அவளுடைய பெற்றோர் இறந்துவிட்டார்கள், அதனால் அவளது சகோதரன் அம்பலால் சாராபாயும், மற்றும் ஒரு இளைய சகோதரியும் மாமாவுடன் வாழ அனுப்பப்பட்டனர். மேலும் தனது 13 வது அகவையில் குழந்தைத் திருமணம் செய்யப்பட்ட அனுசுயாவுக்கு, பின்னர் சட்டப்படி திருமண முறிவு செய்யப்பட்டது.

1912 ஆம் ஆண்டு, அவரது சகோதரரின் உதவியுடன் மருத்துவ பட்டப்படிப்பைப் பெறுவதற்காக இங்கிலாந்துக்குச் சென்ற அனுசுயா, மருத்துவ பட்டம் பெறுவதில் ஈடுபட்டது அவரது சைன நம்பிக்கைகளை மீறுவதாக இருந்தது. ஆகையால் இலண்டன் பொருளியல் பள்ளியில் பயின்ற அனுசுயா சாராபாய், பேபியன் சம உடைமை (*Fabian socialism*) மற்றும் வாக்குரிமை இயக்கம் ஆகியவற்றால் ஈர்க்கப்பட்டார்.

அரசியல் வாழ்க்கை
----------------

1913 இல் இந்தியா திரும்பிய சாராபாய், பெண்கள் மற்றும் ஏழைகளின் மேம்பாட்டிற்கும் பணியாற்றியதோடு, அவர் ஒரு பள்ளியையும் தொடங்கினார். பின்னர், 36 மணி நேர வேலை முடிந்து, முற்றும் சோர்வடைந்த நிலையில் வீடு திரும்புகிற பெண் ஆலை தொழிலாளர்களின் மாற்றத்திற்கு தொழிலாளர் இயக்கம் உருவாக்கி ஈடுபட முடிவு செய்தார்.

மரபு மற்றும் இறப்பு
-------------------

குசராத்தி மொழியில் "மொதபெண்" (*Motaben ( தமிழ்:"மூத்த சகோதரி"* ) என்றழைக்கப்படும் சாராபாய், இந்திய சுய பணி புரியும் பெண்கள் சங்கத்தின் (*Self Employed Women's Association (SEWA*) நிறுவனரும், இந்தியாவின் சமூக சேவகருமான இலா பட் என்பவரிடம் உதவியாளராக பணியாற்றினார். இந்தியாவின் பெண்கள் தொழிலாளர் இயக்கத்தின் முன்னோடியாகவும், மகாத்மா காந்தியின் நன்மதிப்பைப் பெற்றவருமான அனுசுயா சாராபாய், 1972 இல் இயற்கை எய்தினார்.

கொண்டாட்டம்
-----------

அனுசுயா சாராபாயின் 132 வது பிறந்தநாளான நவம்பர் 11, 2017 அன்று, கூகிள் நிறுவனம் இந்திய பயனர்கள் மட்டும் காணும் வகையில் தனது முகப்பு பக்கத்தில் அவரது உருவ படிமத்தை காட்சிப்படுத்தி கொண்டாடியது.

சான்றுகள்
---------

1. ↑  "Role and Activities". Ahmedabad Textile Mills' Association. 2013-12-16 அன்று மூலம் பரணிடப்பட்டது. செப்டம்பர் 11, 2017 அன்று பார்க்கப்பட்டது.
2. ↑  [  ANASUYA SARABHAI (1885–1972) ]
3. 1 2  "ART & SOUL Celebrating a life". www.tribuneindia.com. செப்டம்பர் 11, 2017 அன்று பார்க்கப்பட்டது.
4. 1 2  "ART & SOUL Celebrating a lifeWhat Made Anasuya Sarabhai, a Woman Born to Privilege, Become India's First Woman Trade Union Leader?". www.thebetterindia.com. 2017-11-11 அன்று மூலம் பரணிடப்பட்டது. செப்டம்பர் 11, 2017 அன்று பார்க்கப்பட்டது.
5. ↑  Sewa founder Ela Bhatt pays tribute to Anasuya Sarabhai
6. ↑  Who is Anasuya Sarabhai?
7. ↑  November 11, 2017 - Anasuya Sarabhai’s 132nd Birthday

புற இணைப்புகள்
--------------

* தி இந்து (ஆங்கிலம்) - Google celebrates 132nd birth anniversary of Anasuya Sarabhai - NOVEMBER 11, 2017
* இங்கிலாந்திலிருந்து அனுசுயா சாராபாயின் ஆவணப்படம்